Trostruka svjetska prvakinja na pisti (2019., 2020., 2021.), te europska prvakinja u cestovnom biciklizmu 2019. imala je nesreću tijekom timskog treninga u blizini Calpea, obalnog grada sjeverno od Alicantea
Svjetska prvakinja u biciklizmu Nizozemka Amy Pieters podvrgnuta je operaciji zbog ozljeda glave i stavljena je u stanje umjetne kome nakon teškog pada u četvrtak, priopćila je u petak njezina momčad SD Worx.
- Amy Pieters operirana je, a tijekom operacije liječnici su ublažili pritisak u glavi uzrokovan nesrećom. Ona će tijekom sljedećih dana biti u umjetnoj komi. Kada je liječnici probude za nekoliko dana, tada će biti moguće postaviti dijagnozu o mogućim posljedicama - precizirao je SD Worx na Twitteru.
Nesreća se dogodila tijekom timskog treninga u blizini Calpea, obalnog grada sjeverno od Alicantea.
Amy Pieters (30) je bila trostruka svjetska prvakinja na pisti (2019., 2020., 2021.), te europska prvakinja u cestovnom biciklizmu 2019. godine.